HISTORIA VIT^E ET MORTIS. 125 



magis hoc facit aer, si aut soils radiis illustretur 

 (modo non inducat putredinem) aut moveatur ; ut 

 flantibus ventis, et in areis perflatilibus. 



4. jEtas maxime, sed tamen lentissime, desiccat ; 

 ut fit in omnibus corporibus, qua? vetustate (modo 

 non intercipiantur a putredine) arefiunt : aetas au- 

 tem nihil est per se (cum sit mensura tantum tem- 

 poris), sed effectus producitur a spiritu corporum 

 innato, qui corporis humorem exsugit, et una cum 

 ipso evolat ; et ab ae re circumfuso, qui multiplicat 

 se super spiritus innatos et succos corporis, eosque 

 depraedatur. 



5. Frigus omnium maxime proprie exsiccat ; 

 siquidem desiccatio non fit nisi per contractionem ; 

 quod est opus proprium frigoris. Quoniam vero 

 nos homines calidum potentissimum habemus in 

 igne, frigid um autem infirmum admodum (nihil 

 aliud scilicet quam hiemis, aut fortasse glaciei, aut 

 nivis, aut nitri), ideo desiccationes frigoris sunt im- 

 becillae et facile dissolubiles : videmus tamen desic- 

 cari faciem terras ex gelu, atque ex ventis Martiis, 

 plus quam ex sole ; cum idem ventus qui humorem 

 lambit, etiam frigus incutiat. 



6. Fumus foci desiccat, ut in laridis, et linguis 

 bourn, quaa in caminis suspenduntur : quinetiam suf- 

 fitus ex olibano, aut ligno aloes, et similihus, desic 

 cat cerebrum et catarrhis medetur. 



7. Sal, mora paulo longiore, desiccat, non tan 

 tum in extimis, sed etiam, in profundo ; ut fit in 

 carnibus, aut piscibus salitis, quae per diuturnam 

 salitionem manifesto etiam intrinsecus indurantur. 



